wannaphong/clean_thaiwikipedia huggingface dataset:
# ศรอนงค์
ศรอนงค์ เป็นละครประกอบเพลงวิจิตรตระการตา บทประพันธ์ของ ขุนวิจิตรมาตรา 

แสดงโดยคณะ "ละครเฉลิมกรุง" ซึ่งพระนางเธอลักษมีลาวัณ พระมเหสีในรัชกาลที่ 6 ทรงรื้อฟื้นนำชาวละครคณะปรีดาลัย ของ กรมพระนราธิปประพันธ์พงศ์ พระบิดา มาฝึกซ้อมเปิดการแสดง ที่ ศาลาเฉลิมกรุง เมื่อ พ.ศ. 2486 เพื่อบำรุงขวัญผู้คนในยามสงครามมหาเอเซียบูรพาที่การมหรสพทั้งหลายต้องหยุดชะงักลงมีแต่ความเงียบเหงาทั้งเมืองขุนวิจิตรมาตรา, หลักหนังไทย, หอภาพยนตร์ชาติ(องค์การมหาชน) 2555 ISBN 978-616-543-150-7 หน้า 206

มีความคิดริเริ่มในการนำท่าระบำของฝรั่งมาผสมกับท่าระบำไทย และใช้เครื่องฝรั่งสากลวงใหญ่บรรเลงตลอดเรื่องอารีย์ นักดนตรี, โลกมายาของอารีย์, กายมารุต 2546 ISBN 974-91018-4-7 หน้า 217 นำแสดงโดย ม.ร.ว.ฤดีมล ชมพูนุชอารีย์ นักดนตรี, หน้า 217

ต่อมาเป็นละครโทรทัศน์แนวเพลงเรื่องแรกของไทยทีวีช่อง 4 นำแสดงโดย ฉลอง สิมะเสถียร คู่กับ อารีย์ นักดนตรี พ.ศ. 2502 โดยมี กำธร สุวรรณปิยะศิริ ซึ่งเพิ่งเข้ามาทำงานที่สถานี ปรากฏตัวครั้งแรกตอนท้ายเรื่องกับบทพูดสั้น ๆ อารีย์ นักดนตรี, หน้า 219 และได้เป็นพระเอกเมื่อละครกลับมาแสดงใหม่ พ.ศ. 2507 

นอกจากนี้ยังมี มนัส รามโยธิน อดีตนักร้องประจำวงดนตรีของคณะละครปรีดาลัยและวงดนตรีกรมโฆษณาการ (รุ่นที่ 2)หนังสือ 70 ปีกรมประชาสัมพันธ์, สำนักนายกรัฐมนตรี, 2546 หน้า 98 ร่วมขับร้องทั้งละครเวทีและละครทีวีด้วย

เพลง
ศรอนงค์  - นักแสดงนำร้องคู่ 
ระบำขุนพลแก้ว - มนัส รามโยธิน นำหมู่
ระบำม้าแก้ว/มโนมัย - มนัส รามโยธิน นำหมู่
ระบำนางแก้ว - หมู่นักร้องหญิง
(ฉบับ พ.ศ. 2507 เพิ่มอีก 3 เพลง)
รำพึงรัก   - พระเอก
รักแน่หรือ  - นางเอก
เพลงระบำ
เพลงฉบับละครโทรทัศน์ช่อง 4  จัดทำโดย อารีย์ นักดนตรี ในรูปแบบแผ่นเสียงลองเพลย์ ราว พ.ศ. 2507 ปัจจุบันเผยแพร่เป็นซีดี
# ศักราชจุฬามณี
ศักราชจุฬามณี หรือเรียกอีกอย่างว่า ศักราชกฎหมายนิยาย ปีศักราชต่าง ๆ ในประวัติศาสตร์ไทย จากเว็บไซต์เด็กดี เป็นคำระบุศักราชที่พบในตำราหนังสือไทยเก่าๆ  ปรากฏศักราชชนิดนี้ในตำราหนังสือไทย ในบานแผนกกฎหมาย จึงได้ชื่อว่าศักราชกฎหมาย สอบได้ความว่าถ้าปรากฏศักราชชนิดนี้ในบานแผนกกฎหมายต้องใช้เกณฑ์เลข 258 ความรู้เรื่องศักราชที่ใช้ในหนังสือไทย จากเว็บไซต์บ้านจอมยุทธ ลบ ผลลัพธ์เป็นจุลศักราช แล้วจึงแปลงจุลศักราชเป็นพุทธศักราช ศักราชชนิดนีสันนิษฐานว่าเกิดในสมัยของพระเจ้าปราสาททอง ดังข้อความที่ว่า 

ในสมัยพระเจ้าปราสาททอง ทรงชวนพม่าลบมหาศักราชออก 3 ปี เปลี่ยนเป็น  “ศักราชจุฬามณี”   เพื่อลบปีที่มีคำทำนายว่าจะเกิดเหตุร้าย แต่พม่าไม่เล่นด้วย และไม่ได้รับความนิยมจึงกลับมาใช้จุลศักราชอย่างเดิม และใช้มาจนถึงสมัยกรุงรัตนโกสินทร์แรกใช้พุทธศักราชในสยาม จากหอจดหมายเหตุ อัครสังฆมณฑลกรุงเทพฯ
# รายชื่อโบราณสถานในกรุงเทพมหานคร (เขตป้อมปราบศัตรูพ่ายและสัมพันธวงศ์)
|}
# อเบาต์.มี
อเบาต์.มี  เป็นหน้าเว็บโฮสติงของผู้ใช้ ถูกคิดค้นขึ้นโดย ไรอัน เฟรย์ตาส, โทนี คอนราด และ ทิม ยัง ในปี พ.ศ. 2552 โดยเว็บไซต์จะให้ผู้ใช้ที่ทำการลงทะเบียนแล้ว เขียนประวัติส่วนตัวของตนเอง รวมไปถึงคุณสมบัติเด่นของเว็บไซต์นี้คือ การเชื่อมโยงกับเฟซบุ๊ก, ฟลิคเกอร์, กูเกิล+, ลิงด์อิน, ทวิตเตอร์, ทัมเบลอร์ และยูทูบ ซึ่งในหน้า ๆ หนึ่ง จะมีขนาด 1 หน้าเว็บไซต์ ซึ่งจะประกอบไปด้วยลิงก์เชื่อมโยงกับสังคมออนไลน์, ประวัติ และรูปพื้นหลังของผู้ใช้

thumb|200px|โลโก้ อเบาต์.มี บนมือถือ
 อ้างอิง
# แมคโปร
แมคโปร  เป็นคอมพิวเตอร์เวิร์กสเตชันของอินเทลซีออน ที่ผลิตโดย บริษัท แอปเปิล การกำหนดค่าในแมคโปร ส่วนใหญ่เป็นคอมพิวเตอร์ที่เร็วที่สุดที่มีในแอปเปิล และเป็นหนึ่งในสามคอมพิวเตอร์เดสก์ทอปที่ผู้เล่นแมคอินทอชตัวจริงในปัจจุบัน อีกสองตัว คือ ไอแมค และแมคมินิ ในตัวเครื่องยังเป็นพื้นฐานสำหรับเซิร์ฟเวอร์แมคโปร ซึ่งรวมฮาร์ดแวร์ของแมคโปร กับเซิร์ฟเวอร์ Mac OS X แทนสาย Xserve ของเซิร์ฟเวอร์

แหล่งข้อมูลอื่น

Apple's Mac Pro website
# วิทยาลัยเทคโนโลยีบริหารธุรกิจรักไทย สิรินธร
วิทยาลัยเทคโนโลยีบริหารธุรกิจรักไทย สิรินธร  เป็นวิทยาลัยอาชีวศึกษาเอกชน ในสังกัดสำนักงานคณะกรรมการการอาชีวศึกษา ก่อตั้งขึ้นเมื่อปี พ.ศ. 2548 ตั้งอยู่ที่ อำเภอสิรินธร จังหวัดอุบลราชธานี จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ผู้รับใบอนุญาตคือ บริษัทเทคโนโลยีบริหารธุรกิจรักไทย จำกัด โดยนายศิริธัช โรจนพฤษ์ เป็นผู้รับใบอนุญาต 

ในวันที่ 24 ธันวาคม 2554 ได้ยกวิทยฐานะเป็น วิทยาลัยเทคโนโลยีบริหารธุรกิจรักไทย สิรินธร (Rakthai Sirindhorn Business and Administration Technological College)

ในวันที่ 12 กุมภาพันธ์ 2559 ราชกิจจานุเบกษา ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้สถาบันอาชีวศึกษาทั้งของรัฐและเอกชนถูกควบรวมเข้าด้วยกันโดยมีผลตั้งแต่วันที่ 13 กุมภาพันธ์ 2559

 หลักสูตรทั้งหมดในวิทยาลัย 
 หลักสูตรประกาศนียบัตรวิชาชีพ (ปวช.) 
 ประเภทวิชาอุตสาหกรรม
 สาขาวิชาช่างยนต์
 สาขาวิชาช่างไฟฟ้ากำลัง
 สาขาวิชาช่างอิเล็กทรอนิกส์
 ประเภทวิชาพาณิชยกรรม
 สาขาวิชาการบัญชี
 สาขาวิชาคอมพิวเตอร์ธุรกิจ

 หลักสูตรประกาศนียบัตรวิชาชีพชั้นสูง (ปวส.) 
 ประเภทวิชาอุตสาหกรรม
 สาขาวิชาเทคนิคเครื่องกล
 สาขาวิชาไฟฟ้า
 สาขาวิชาอิเล็กทรอนิกส์
 ประเภทวิชาบริหารธุรกิจ
 สาขาวิชาการบัญชี
 สาขาวิชาคอมพิวเตอร์ธุรกิจ

 วิทยาลัยในเครือบริษัท เทคโนโลยีบริหารธุรกิจรักไทย 
 วิทยาลัยเทคโนโลยีบริหารธุรกิจรักไทย มุกดาหาร จังหวัดมุกดาหาร
 วิทยาลัยเทคโนโลยีบริหารธุรกิจรักไทย บุณฑริก จังหวัดอุบลราชธานี
 วิทยาลัยเทคโนโลยีบริหารธุรกิจรักไทย ขุขันธ์ จังหวัดศรีสะเกษ
 วิทยาลัยเทคโนโลยีบริหารธุรกิจรักไทย ท่าบ่อ จังหวัดหนองคาย
 วิทยาลัยเทคโนโลยีบริหารธุรกิจรักไทย ละหานทราย จังหวัดบุรีรัมย์
 วิทยาลัยเทคโนโลยีบริหารธุรกิจรักไทย พุทไธสง จังหวัดบุรีรัมย์
 วิทยาลัยเทคโนโลยีบริหารธุรกิจรักไทย นากลาง จังหวัดหนองบัวลำภู
 วิทยาลัยเทคโนโลยีบริหารธุรกิจรักไทย โพนพิสัย จังหวัดหนองคาย
 วิทยาลัยเทคโนโลยีบริหารธุรกิจรักไทย บึงกาฬ จังหวัดบึงกาฬ
 วิทยาลัยเทคโนโลยีบริหารธุรกิจรักไทย เขมราฐ จังหวัดอุบลราชธานี
 วิทยาลัยเทคโนโลยีบริหารธุรกิจรักไทย น้ำยืน จังหวัดอุบลราชธานี
 วิทยาลัยเทคโนโลยีบริหารธุรกิจรักไทย สิรินธร จังหวัดอุบลราชธานี
 วิทยาลัยเทคโนโลยีบริหารธุรกิจรักไทย สุวรรณภูมิ จังหวัดร้อยเอ็ด
 วิทยาลัยเทคโนโลยีบริหารธุรกิจรักไทย คง จังหวัดนครราชสีมา

รายการอ้างอิง

เทคโนโลยีบริหารธุรกิจรักไทย สิรินธร
หมวดหมู่:สถาบันอาชีวศึกษาในจังหวัดอุบลราชธานี
หมวดหมู่:สิ่งก่อสร้างในอำเภอสิรินธร
# สมเด็จพระศรีไชยเชษฐ (นักองค์สงวน)
สมเด็จพระศรีไชยเชษฐ พระนามเดิม นักองค์สงวน เป็นพระมหากษัตริย์กัมพูชารัชกาลที่ 102

พระองค์ประสูติเมื่อราว พ.ศ. 2252 ทรงเป็นพระราชโอรสของสมเด็จพระศรีธรรมราชาธิราช ซึ่งหลังจากพระบิดาหนีมายังกรุงศรีอยุธยาพร้อมพระบิดาใน พ.ศ. 2256 พระองค์ยังอยู่ในกัมพูชา ทรงมีบทบาทสำคัญในการร่วมมือกับพระอุไทยราชา (นักองค์โสร์) ในการต่อสู้กับนักพระสัตถาใน พ.ศ. 2280 จนในที่สุดพระราชบิดาได้ขึ้นครองราชย์อีกครั้งหนึ่ง พระองค์นั้นมีพระราชโอรสสองพระองค์ คือนักองค์โนน (ต่อมาคือสมเด็จพระรามราชาธิราช) และนักองค์อี

หลังจากกองทัพเวียดนามยกมาตีกัมพูชาใน พ.ศ. 2291 และได้รบชนะเวียดนามแล้ว ทางกรุงศรีอยุธยาแต่งตั้งในนักองค์สงวนขึ้นครองราชสมบัติ ทรงพระนามว่าพระศรีไชยเชษฐ์ และได้ตั้งให้ออกญาสวรรคโลก (อูฐ) ผู้มีบทบาทสำคัญในการรบกับเวียดนามขึ้นเป็นเจ้าฟ้าทะละหะ (อูฐ) แต่ใน พ.ศ. 2292 พระองค์เกิดพิพาทกับเจ้าฟ้าทะละหะ (อูฐ) เจ้าฟ้าทะละหะ (อูฐ) จึงหนีไปกรุงศรีอยุธยา หลังจากนั้น ในรัชกาลของพระองค์ก็เกิดกบฏขึ้นหลายครั้ง ตั้งแต่ กบฏเจ้าฟ้าทะละหะ (เอก) ที่ต้องการยกพระนารายน์ราชารามาธิบดีหลานปู่ของนักองค์ทองขึ้นเป็นกษัตริย์กบฏศิลป์สัวะซ์ที่อ้างว่าเป็นพระอนุชาของนักพระสัตถา ผู้ที่เวียดนามเคยสนับสนุนให้เป็นกษัตริย์มาก่อน แต่ก็สามารถปราบกบฏลงได้โดยความช่วยเหลือของนักองค์ทอง พระองค์สิ้นพระชนม์เมื่อ พ.ศ. 2298 พระชนม์ได้ 46 พรรษา นักองค์ทองได้ขึ้นเป็นกษัตริย์ต่อมา
# อู๋ จุน
อู๋ จุน เกิดเมื่อวันที่  เป็นนักแสดงไต้หวัน ซึ่งเกิดที่ประเทศบรูไนแฟนคลับมึนตึ้บ ! อู๋จุนสารภาพมีเมียมีลูกแล้ว : ข่าวสดออนไลน์ อดีตสมาชิกวงฟาเรนไฮต์ ปัจจุบันเป็นศิลปินเดี่ยว ในค่าย Fulong Stars

ผลงานเพลง
Fahrenheit (2006)
Two-Sided Fahrenheit (2008)
Love You More and More (2009)
Super Hot (2010)

ภาพยนตร์
2008 the butterfly lovers (ม่านประเพณี)
2010 14 Blades (8 ดาบทรมาน 6 ดาบสังหาร)
2011 my kingdom (สองพยัคฆ์ หักบัลลังก์มังกร)
2011 magic to win 5 (พลังมหัศจรรย์ สะเด็ดโลก)
2013 Saving General Yang (ขุนศึกตระกูลหยาง)
2014 Yang Guifei (หยางกุ้ยเฟย)

โทรทัศน์
2005 KO One พันธุ์เด็กแสบ
2006 Tokyo Juliet ดีไซน์รักฉบับจูเลียต
2006 Hanazakarino Kimitachihe ปิ๊งรัก สลับขั้ว
2007 Romantic Princess รักหวานแหววกับเจ้าหญิงโรแมนติก
2007 The X-Family พันธุ์เด็กแสบ 2 นักสู้ข้ามมิติ
2008 Hot Shot เทพบุตรนักบาส
2010 Sunshine Angel
2013 Kindaichi Case Files
2013 Happy 300 Days
2014 Kindaichi Case Files Pt. 2

รางวัล
2006 TVB8 Awards: Bronze: Best Group
2006 HK Metro Hits Awards: Best Foreign Newcomer
2006 AF Golden Globes 2006: Taiwan's Most Improved Actor
2007 Top Song, TVB8 Awards: "Really Like You"
2007 Sprite Awards: Most Popular Idol Group (Taiwan Area)
2007 Sprite Awards: "Only Have Feelings For You" 只對你有感覺 Favourite Duet Song
2007 Sprite Awards: Best Group (Taiwan & Hong Kong Area)
2007 13th Chinese Music Awards: Best New Group
2007 KKBOX Music Charts: "Only Have Feelings For You" 只對你有感覺: Top 20 Songs of the Year
2007 KKBOX Music Charts: "Hanazakarino Kimitachihe Original Soundtrack" 花樣少年少女: Best Drama Soundtrack
2007 HITO Music Awards 2007: Best Male Group
# สมเด็จพระรามาธิบดี (นักองค์ทอง)
พระบาทรามาธิบดีที่ 3 (นักองค์ทอง)ในบันทึกของเวียดนามพระองค์ถูกเรียกว่า Nặc Đôn (匿敦). เป็นพระมหากษัตริย์กัมพูชารัชกาลที่ 101 (1748-49, 1756-57)

พระองค์ประสูติเมื่อราว พ.ศ. 2234 พระองค์เป็นพระอนุชาของสมเด็จพระศรีธรรมราชาธิราช ซึ่งได้เสด็จหนีมายังกรุงศรีอยุธยาพร้อมพระเชษฐาใน พ.ศ. 2256 โดยพระแก้วฟ้าที่เวียดนามสนับสนุนได้ขึ้นครองราชย์ต่อมา ทางกรุงศรีอยุธยาพยายามไกล่เกลี่ยให้เวนราชสมบัติคืนให้พระศรีธรรมราชาธิราชแต่ไม่สำเร็จ จนพระแก้วฟ้าสวรรคต นักพระสัตถา (หรือพระสัตถาที่ 2) โอรสพระแก้วฟ้าขึ้นครองราชย์แทน จน พ.ศ. 2280 เกิดการรบพุ่งในกรุงอุดงฤๅไชยระหว่างนักพระสัตถากับสมเด็จพระอุไทยราชา (นักองค์โสร์) สมเด็จพระศรีธรรมราชาธิราชกับนักองค์ทอง ได้นำกองทัพที่ได้รับการสนับสนุนจากกรุงศรีอยุธยาเข้ามาปราบจลาจล เมื่อปราบจลาจลสำเร็จ สมเด็จพระศรีธรรมราชาธิราชได้ขึ้นครองราชย์อีกครั้ง นักองค์ทองได้เป็นพระมหาอุปโยราช ต่อมาเมื่อสมเด็จพระศรีธรรมราชาธิราชสิ้นพระชนม์ใน พ.ศ. 2290 นักองค์ทองจึงได้ครองราชสมบัติ ทรงพระนามว่าสมเด็จพระรามาธิบดี

ต่อมา ใน พ.ศ. 2291 เกิดสงครามกับเวียดนามอีกนักองค์ทองสู้ไม่ได้ นำครอบครัวอพยพเข้ามายังกรุงศรีอยุธยา เวียดนามได้สถาปนานักพระสัตถากลับมาเป็นกษัตริย์อีกครั้งหนึ่ง ครั้งนั้นออกญากลาโหม และออกญาสวรรคโลก (อูฐ) ได้รวบรวมกำลังตีทัพเวียดนามแตกไป นักพระสัตถาหนีกลับไปเวียดนามและสิ้นพระชนม์ที่นั่น หลังจากชนะศึกแล้ว ออกญาทั้งสองมีใบบอกเข้าไปยังกรุงศรีอยุธยา ทางกรุงศรีอยุธยาได้แต่งตั้งพระศรีไชยเชษฐ์ พระโอรสของสมเด็จพระศรีธรรมราชาธิราชขึ้นเป็นกษัตริย์แทน จนกระทั่งสมเด็จพระศรีไชยเชษฐ (นักองค์สงวน)สิ้นพระชนม์ ใน พ.ศ. 2298 นักองค์ทองจึงขึ้นครองราชสมบัติอีกครั้ง

การขึ้นครองราชสมบัติครั้งที่สองของพระองค์ไม่ราบรื่นนัก เนื่องจากมีกลุ่มที่สนับสนุนพระโอรสของสมเด็จพระศรีไชยเชษฐ (นักองค์สงวน)กับกลุ่มที่สนับสนุนพระนารายน์ราชารามาธิบดี พระโอรสของนักองค์โสร์ซึ่งมีศักดิ์เป็นหลานปู่ของนักองค์ทอง ทั้งสองกลุ่มเกิดสู้รบกันแย่งชิงอำนาจกัน กลุ่มที่สนับสนุนเชื้อสายของพระศรีไชยเชษฐ์เป็นฝ่ายแพ้ถูกสังหารเกือบหมดสิ้นมีเพียงสมเด็จพระรามราชาธิราชแห่งกัมพูชาพระโอรสของพระศรีไชยเชษฐ์พระองค์เดียวที่หนีไปกรุงศรีอยุธยาได้ เมื่อนักองค์ทองสิ้นพระชนม์ใน พ.ศ. 2300 พระชนม์ได้ 66 พรรษา นักองค์ตนจึงได้ครองราชย์ต่อมา
# เคปเลอร์-10
เคปเลอร์-10  หรือชื่อเดิม KOI-72 เป็นดาวฤกษ์ที่ตั้งอยู่ในกลุ่มดาวมังกร อยู่ห่างจากโลกออกไปใน 173 พาร์เซก (564 ปีแสง) เป็นดาวฤกษ์เล็กน้อยกว่าเล็กน้อย และเย็นเล็กน้อยกว่าดวงอาทิตย์ มีอายุประมาณ 11,900,000,000 ปีหรือเกือบ 2.6 เท่าอายุของดวงอาทิตย์ เคปเลอร์-10 เป็นระบบดาวเคราะห์ที่มีดาวเคราะห์อย่างน้อย 2 ดวง คือ เคปเลอร์-10บี และเคปเลอร์-10ซี

ระบบดาวเคราะห์
เคปเลอร์-10ซี เป็นดาวเคราะห์นอกระบบที่ค้นพบ โดย ภารกิจเคปเลอร์ของนาซ่า ในวงโคจรเคปเลอร์-10 การวัดของตัวชี้ให้เห็นว่ามันมีมวล 0.063 MJ ของมวลมากที่สุด และมีรัศมี 0.199 RJ (2 รัศมีของโลก) เคปเลอร์-10ซี โคจรรอบดาวเคปเลอร์-10 ที่ระยะ 0.24 AU ทุกๆ 42.29 วัน
# หนาด
หนาด หรือ หนาดใหญ่ หรือ หนาดหลวง  (L.) DC. ชื่ออื่นๆ คือ  คำพอง (เหนือ) ผักชีช้าง พิมเสน (กลาง) ใบหรม (ใต้) เป็นพืชล้มลุกในวงศ์ Compositae ใบรูปวงรีแกมขอบขนานผิวใบทั้งสองด้าน มีขนละเอียดหนาแน่นคล้ายเส้นไหม ปลายใบและโคนใบแหลมขอบใบหยักแบบซี่ฟันหรือฟันเลื่อย ใบมีกลิ่นหอมฉุน ดอกช่อ ดอกย่อยสีเหลืองมีริ้วประดับสีเขียวหลายชั้น ผลเดี่ยวเป็นเส้นยาวสีน้ำตาลมีขนสีขาวปลิวตามลมได้มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 165 

ในใบพบสาร cryptomeridion มีฤทธิ์ลดการเกร็งของกล้ามเนื้อเรียบ เช่น กล้ามเนื้อหลอดลม ถ้านำไปกลั่นด้วยไอน้ำจะได้สารระเหยง่ายและสารกลุ่มฟลาโวนอยด์ หนาด-ฐานข้อมูลเครื่องยา

หนาดเป็นพืชสมุนไพร ใบ แก้อาการเกร็งของกล้ามเนื้อ เป็นยาห้ามเลือด ยาเจริญอาหาร แก้โรคไขข้ออักเสบ เป็นยาบำรุงหลังคลอด แก้ไข้ ลดความดันโลหิต ขับพยาธิ ระงับประสาท ขับลม แก้จุกเสียดแน่นเฟ้อ แก้ปวดท้อง ขับเสมหะ แก้มุตกิด  ใบสด หั่นเป็นฝอยมวนกับยาฉุน สูบแก้ริดสีดวงจมูก  ยาชงจากใบ เป็นยาบำรุงธาตุ ขับลม ขับเหงื่อ ขับเสมหะ และระดู ใช้ผสมในน้ำอาบสมุนไพรหลังคลอด บำรุงผิวหนังให้ชุ่มชื้น แก้หิด ทั้งต้น แก้ไข้ แก้เจ็บหน้าอก แก้ปวดท้อง แก้อหิวาตกโรค ขับพยาธิ ลดความดันเลือด ระงับประสาท ใบและยอดอ่อน ต้มกินเป็นยาแก้ไข้ ขับเหงื่อ แก้จุกเสียด แน่นเฟ้อ ปวดท้อง ขับเสมหะ แก้ริดสีดวงจมูก ขับลมในลำไส้ ขับพยาธิ แก้บิด บำรุงกำลัง หรือบดเป็นผงผสมสุรา ใช้พอกหรือทาแผลฟกช้ำ ฝี  บาดแผลสด ห้ามเลือด แก้ปวดหลังเอว ปวดข้อ และแก้กลากเกลื้อน นำมากลั่นด้วยไอน้ำ จะได้พิมเสนตกผลึกออกมา นำมาทำเป็นยากิน แก้ปวดท้อง ท้องร่วง หรือขับลม ใช้ภายนอกเป็นผงใส่บาดแผล แก้แผลอักเสบ แก้กลากเกลื้อน และแผลฟกช้ำ นอกจากนั้น ในจีนและฟิลิปปินส์ใช้พืชชนิดนี้เป็นยาสมุนไพรเช่นกัน
# ป้อมแดง
ป้อมแดง (,) เป็นป้อมปราการในสมัยคริสต์ศตวรรษที่ 17 ในสมัยจักรวรรดิโมกุล โดยสมเด็จพระจักรพรรดิชาห์ชะฮัน ซึ่งตั้งอยู่ภายในเขตกำแพงเมืองของเดลีเก่า (Old Delhi) ซึ่งปัจจุบันอยู่ในเดลี ประเทศอินเดีย โดยป้อมปราการแห่งนี้ใช้เป็นที่ประทับของจักรพรรดิแห่งราชวงศ์โมกุล และยังเป็นที่ตั้งของเมืองหลวงแห่งใหม่ในรัชสมัยของสมเด็จพระจักรพรรดิชาห์ชะฮัน ที่มีชื่อว่า "ชาห์ชะฮันนาบาด" (Shahjahanabad) ซึ่งเป็นเมืองแห่งที่ 7 ที่ก่อตั้งภายในบริเวณเขตเดลี โดยพระองค์ทรงย้ายมาจากอัคราเพื่อที่จะสร้างความสวยงามและอลังการในรัชสมัยของพระองค์ โดยใช้โอกาสนี้ในการสร้างสรรค์สิ่งก่อสร้างและอาคารใหม่ๆได้ตามที่สนพระทัย ซึ่งเมืองหลวงแห่งใหม่นี้ตั้งอยู่ที่เดลีจนถึงปี ค.ศ. 1857 เมื่อจักรพรรดิบาฮาดูร์ชาห์ซาฟาร์ เสด็จลี้ภัยจากรัฐบาลของบริติชอินเดีย  

ป้อมแดงตั้งอยู่ริมแม่น้ำยมุนา ซึ่งเป็นที่มาของน้ำภายในคูเมืองโดยรอบกำแพงเมืองของป้อม บริเวณกำแพงเมืองทางมุมทิศตะวันออกเฉียงเหนือนั้นติดกับป้อมที่เก่ากว่า มีชื่อว่า "ป้อมซาลิมครห์" สร้างในรัชสมัยของสุลต่านอิสลามชาห์สุรี ในปี ค.ศ. 1546 โดยการก่อสร้างป้อมแดงนั้นใช้เวลาตั้งแต่ ค.ศ. 1638 จนถึงเสร็จสิ้นเมื่อ ค.ศ. 1648 ต่อมาได้มีการปรับปรุงต่อเติมครั้งใหญ่ๆในรัชสมัยของสมเด็จพระจักรพรรดิออรังเซพ และประปรายในรัชสมัยถัดๆมา ในปัจจุบันป้อมแดงได้รับการขึ้นทะเบียนเป็นมรดกโลก โดยองค์การยูเนสโก ในปี ค.ศ. 2007
# สหรัฐ อุ่นอำไพ
สหรัฐ อุ่นอำไพ เป็นนักตะกร้อลอดห่วงสากลผู้ทำหน้าที่กัปตันทีมชาติไทย ซึ่งเป็นผู้ชนะรางวัลเหรียญทองจากการแข่งขันซีเกมส์ครั้งที่ 24 และ 25 รวมถึงเป็นแชมป์เอเชียนอินดอร์เกมส์ 3 สมัยสหรัฐ อุ่นอำไพ : ข่าวสดออนไลน์

สหรัฐ เป็นนักตะกร้อลอดห่วงที่ได้รับการคัดเลือกเป็นนักกีฬาทีมชาติไทยเนื่องด้วยความสามารถเฉพาะตัว นอกจากนี้ เขายังมีพี่น้องชื่อศักดิ์ชาย อุ่นอำไพ และสมชาย อุ่นอำไพ ซึ่งเป็นนักตะกร้อลอดห่วงเช่นเดียวกันสมุทรสาคร เฮ ทหารบก พลิกพ่ายเหลือเชื่อ ศึกแม่นห่วงวีโก้ เซอร์กิต 4 วันแรก

 ประวัติ 
เดือนธันวาคม พ.ศ. 2552 สหรัฐเป็นหนึ่งในนักตะกร้อลอดห่วงทีมชาติไทยผู้เข้าแข่งขันซีเกมส์ 2009 ที่จัดขึ้น ณ ประเทศลาว โดยทีมไทยทำคะแนนเป็นอันดับหนึ่งในรอบแรกที่ 860 คะแนนตะกร้อลอดห่วงชายโซ้ย 860 คะแนนซิวอันดับ 1 ตัดเชือกอินโดนีเซีย : มติชน และเป็นฝ่ายชนะทีมชาติพม่าในรอบชิงชนะเลิศที่ 930-760 คะแนน และได้รับรางวัลเหรียญทองSport - Manager Online - ตะกร้อลอดห่วงชายไทยกดอีก 1 ทองซีเกมส์

เดือนมีนาคม พ.ศ. 2555 สหรัฐเข้าแข่งขันตะกร้อลอดห่วง (กติกาไทย) ในกีฬาแห่งชาติ ครั้งที่ 40 ประเภททีมชาย ให้แก่สังกัดกรุงเทพมหานคร จากนั้น ในวันที่ 3 มิถุนายนของปีเดียวกันนี้ สหรัฐเข้าแข่งขันตะกร้อลอดห่วงสากลประเภททีมชายในรายการคิงส์คัพครั้งที่ 27 ที่แฟชั่นไอส์แลนด์ โดยทีมชาติไทยสามารถเป็นฝ่ายชนะทีมชาติอินโดนีเซียในรอบชิงชนะเลิศที่ 810-490 คะแนน และได้รับรางวัลเหรียญทอง ในเดือนธันวาคม พ.ศ. 2555 สหรัฐเข้าแข่งขันตะกร้อลอดห่วง (กติกาไทย) ในกีฬาแห่งชาติ ครั้งที่ 41 ประเภททีมชาย ให้แก่สังกัดกรุงเทพมหานครสหรัฐ อุ่นอำไพ - เชียงใหม่เกมส์ การแข่งขันกีฬาแห่งชาติครั้งที่ 41

พ.ศ. 2556 สหรัฐได้เป็นหนึ่งในนักกีฬาโควตาพิเศษประเภทกลุ่ม ก. เข้าแข่งขันตะกร้อลอดห่วงอาชีพ ครั้งที่ 6 ประจำปี 2556www.sepaktakrawworld.com - แนวทางปฏิบัติ เพื่อเป้าหมายเดียวกัน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ เนื่องในโอกาสพระราชพิธีเฉลิมพระชนมพรรษา ประจำปี ๒๕๕๒ , เล่ม ๑๒๖ ตอนที่ ๑๗ ข หน้า ๒๗, ๕ ธันวาคม ๒๕๕๒
# วัน มิวสิก
วัน มิวสิก  เป็นค่ายเพลงของบริษัท เดอะ วัน เอ็นเตอร์ไพรส์ จำกัด (มหาชน) ในเครือบริษัท จีเอ็มเอ็ม แกรมมี่ จำกัด (มหาชน) ปัจจุบันผลิตผลงานเพลงประกอบละครโทรทัศน์ทางช่องวัน 31 และผลิตผลงานเพลงให้กับศิลปินในสังกัดช่องวัน 31 โดยมีบริษัท จีเอ็มเอ็ม มิวสิค จำกัด (มหาชน) เป็นผู้จัดจำหน่ายผลงานเพลง และมีผู้บริหารค่ายเพลงคือ กั้ง - กรณ์ ศิริสรณ์ ผู้ชนะเลิศเดอะสตาร์ ค้นฟ้าคว้าดาว ปี 10

 ประวัติ 
เดิมมีชื่อว่า เอ็กแซ็กท์ มิวสิก  เป็นค่ายเพลงในเครือบริษัท เอ็กแซ็กท์ จำกัด ก่อตั้งโดย บอย - ถกลเกียรติ วีรวรรณ กรรมการผู้จัดการของเอ็กแซ็กท์เมื่อปี พ.ศ. 2556 เพื่อรองรับการต่อยอดและผลิตผลงานเพลงของศิลปินในสังกัดทั้งเอ็กแซ็กท์และซีเนริโอ เช่น ศิลปินจากรายการเดอะสตาร์ ค้นฟ้าคว้าดาว รวมถึงผลิตเพลงประกอบละครโทรทัศน์ของเอ็กแซ็กท์และซีเนริโอ

ต่อมาหลังจากเอ็กแซ็กท์และซีเนริโอโอนธุรกิจโทรทัศน์ทั้งหมดของตน ซึ่งรวมถึงค่ายเพลงเอ็กแซ็กท์ มิวสิก ไปขึ้นกับเดอะ วัน เอ็นเตอร์ไพรส์ เมื่อปี พ.ศ. 2558 แล้ว เอ็กแซ็กท์ มิวสิก ก็ยังคงผลิตเพลงประกอบละครโทรทัศน์ที่ออกอากาศทางช่องวัน 31 ซึ่งเป็นสถานีโทรทัศน์ในเครือเดอะ วัน เอ็นเตอร์ไพรส์ ตามเดิม โดยไม่มีการเปลี่ยนชื่อค่าย จนกระทั่งหลังจากเดอะ วัน เอ็นเตอร์ไพรส์ เข้าจดทะเบียนในตลาดหลักทรัพย์แห่งประเทศไทยแล้ว เอ็กแซ็กท์ มิวสิก จึงเปลี่ยนชื่อค่ายเป็น วัน มิวสิก มาจนถึงปัจจุบัน

 ศิลปินในปัจจุบัน 
 ลำดับ ชื่อศิลปิน 1  สุกฤษฎิ์ วิเศษแก้ว 2  วิชญาณี เปียกลิ่น 3  นภัทร อินทร์ใจเอื้อ 4  จารุวัฒน์ เชี่ยวอร่าม 5  วราวุธ โพธิ์ยิ้ม 6  ศิลปินจากรายการ The Star 7  ศิลปินจากรายการ The Star Idol 8  ศิลปินจากรายการ The Golden Song เวทีเพลงเพราะ 9  LAZ1
# รายชื่อโบราณสถานในกรุงเทพมหานคร (ฝั่งพระนคร)
|}

 เชิงอรรถ 

 หมายเหตุ
# แอปเปิล I
แอปเปิล คอมพิวเตอร์  หรือที่รู้จักกันดีในชื่อ แอปเปิล I หรือ แอปเปิล-1 เป็นคอมพิวเตอร์ส่วนบุคคลที่จัดจำหน่ายโดย แอปเปิลคอมพิวเตอร์ (แอปเปิล ในปัจจุบัน) ในปี ค.ศ. 1976 พวกเขาได้รับการออกแบบ และสร้างขึ้นด้วยมือ โดย สตีฟ วอซเนียกNPR : A Chat with Computing Pioneer Steve Wozniak เพื่อนของวอซเนียกสตีฟ จอบส์ มีความคิดในการขายเครื่องคอมพิวเตอร์ แอปเปิล I เป็นผลิตภัณฑ์ตัวแรกของแอปเปิล และเพื่อเป็นเงินทุนการสร้างงานขายเพียงวิธีเดียวของการเขาในการขนส่งของเขา VW ไมโครบัสKelley: Jobs' vision changed the way we work, play และวอซเนียกได้จำหน่ายเครื่องคิดเลข HP-65 ของเขาด้วยราคา 500 ดอลล่าร์สหรัฐSteve Jobs: Steve Wozniak Remembers มันได้รับเปิดตัวในเดือนกรกฎาคม ค.ศ. 1976 ที่ชมรมโฮมบรูว์คอมพิวเตอร์ ในพาโลออลโต ,รัฐแคลิฟอร์เนีย
# เกอร์รี เพย์ตัน
เจอรัลด์ "เกอร์รี" โจเซฟ เพย์ตัน  เกิดวันที่ 20 พฤษภาคม ค.ศ. 1956 ที่เบอร์มิงแฮม ประเทศอังกฤษ เป็นอดีตผู้รักษาประตูฟุตบอล และปัจจุบันเป็นผู้ฝึกสอนการรักษาประตูให้แก่สโมสรฟุตบอลอาร์เซนอลFlown From the Nest - Gerry Peyton

 ประวัติ 
เพย์ตันเริ่มต้นอาชีพนักฟุตบอลของเขาที่สโมสรฟุตบอลเบิร์นลีย์ใน ค.ศ. 1975 โดยลงเล่น 30 นัดในช่วงสองฤดูกาลแข่งขันGERRY PEYTON - Burnley FC - Clarets Mad เขาทำหน้าที่เป็นผู้รักษาประตูมาอย่างยาวนานให้แก่หลายสโมสรในการแข่งขันของอังกฤษ ซึ่งโดดเด่นที่สุดเมื่อครั้งที่อยู่ร่วมกับเบิร์นมัธและฟูลัม เพย์ตันลงเล่นมากกว่าหกร้อยนัดของการปรากฏตัวในลีก ในขณะที่ลงเล่นให้แก่ทีมชาติสาธารณรัฐไอร์แลนด์อีก 33 นัด ก่อนที่เขาจะร่วมงานกับสโมสรอาร์เซนอล เขาได้เป็นผู้ฝึกสอนในประเทศญี่ปุ่นและสวีเดน
# โทน (ละครโทรทัศน์)
โทน เป็นละครโทรทัศน์ ที่ดัดแปลงจากภาพยนตร์เรื่อง "โทน" บทประพันธ์ของ เปี๊ยก โปสเตอร์ ที่ออกฉายเมื่อปี พ.ศ. 2513 สร้างเป็นละครโทรทัศน์ครั้งแรกในปี พ.ศ. 2535 กำกับการแสดงโดย ชูศักดิ์ สุธีรธรรม นำแสดงโดย สันติสุข พรหมศิริ, จันจิรา จูแจ้ง ออกาอากาศทาง ช่อง 3 ครั้งที่ 2 ในปี พ.ศ. 2546 กำกับการแสดงโดย รุจน์ รณภพ นำแสดงโดย วินัย ไกรบุตร, เมทินี กิ่งโพยม ออกอากาศทาง ไอทีวี ออกาอากาศ ทุกวันศุกร์ - เสาร์ เวลา 18.00 น. - 19.00 และ ครั้งที่ 3 ในปี พ.ศ. 2556 กำกับการแสดงโดย ชัยวุฒิ เทพวงษ์ นำแสดงโดย ชนะพล สัตยา, อัญรินทร์ ธีราธนันพัฒน์ และมีนักแสดงมากมายเป็นต้น ออกาอากาศทาง ช่อง 7 ทุกวันเวลา 18.45 - 19.50 น. เริ่มออกอากาศ 19 มิถุนายน พ.ศ. 2556 - 13 สิงหาคม พ.ศ. 2556

รายชื่อนักแสดง
 นักแสดงนำในแต่ละปี
 ปี พ.ศ 2513 พ.ศ. 2535  พ.ศ. 2546   พ.ศ. 2556  สถานีออกอากาศ ภาพยนตร์ 35 มม  ช่อง 3  ไอทีวี  ช่อง 7 ผู้สร้าง     นพพร โปรโมชั่น แอนด์ พิคเจอร์ ผู้กำกับ  เปี๊ยก โปสเตอร์  ชูศักดิ์ สุธีรธรรม  รุจน์ รณภพ  ชัยวุฒิ เทพวงษ์ บทการแสดง    พิมพ์เพชร  ปณธี ผู้ขับร้องเพลงนำ   ชูศักดิ์ มีถาวร   ชนะพล สัตยา โทน/เปิ่น ไชยา สุริยัน สันติสุข พรหมศิริ  วินัย ไกรบุตร  ชนะพล สัตยา แดง/หนูแดง อรัญญา
นามวงศ์ จันทร์จิรา จูแจ้ง  เมทินี กิ่งโพยม  อัญรินทร์ ธีราธนันพัฒน์ อ๊อด  สายัณห์ 
จันทรวิบูลย์ ศานติ สันติเวชชกุล  ทัตพงษ์ พงษทัต  ภาณุ สุวรรณโณ กุหลาบ/โรส  จารุวรรณปัญโญภาส รัญญา ศิยานนท์  ศิกานต์ เจริญพาณิชย์  อธิชนัน ศรีเสวก เก่ง   อรุณ ภาวิไล  เคิร์ก โรฮ์ลิ่ง  ธีรภัทร์ แย้มศรี ต้อยติ่ง   ชนานา นุตาคม  ดุสิตา อนุชิตชาญชัย  วรภร เลิศเกียรติไพบูลย์ ปูเป้  อรพรรณ เกิดเพ็ชร   นันทิยา ศรีอุบล ป้าสมใจ  จุรี โอศิริ   ศิรินุช เพ็ชรอุไร ประจิน  จำนงค์ บำเพ็ญทรัพย์   สุรชัย สมบัติเจริญ คุณหญิงจินตนา   สุลาลีวัลย์ สุวรรณทัต   สุรางคณา สุนทรพนาเวช สังข์ทอง/สังข์  สังข์ทอง สีใส  เกียรติ กิจเจริญ  โหน่ง ชะชะช่า  บอล เชิญยิ้ม อิทธิพล/บารมี   เวย์น ฟอลโคนเนอร์   รินทร์ดนัย ไตรรัตน์ธนากุล อำนาจ     โอลิเวอร์ บีเวอร์ บัญชา  ดี๋ ดอกมะดัน   ทนงศักดิ์ ศุภการ คีตะ  โน้ต เชิญยิ้ม   โอบะ เสียงเหน่อหลวงตาแคนล้อต๊อกสีเทา เทพ โพธิ์งาม ผู้ใหญ่ณรงค์  สมควร กระจ่างศาสตร์ทัตพงษ์ พงษทัต  ยิ่งยง ยอดบัวงาม  แมว  ยุวดี ไทยหิรัญ   รุ้งลาวัลย์ โทนะหงษา หมู  มาเรีย เกตุเรขา   กรุณา มอริส
# สมเด็จพระเจ้าขุนรามณรงค์
สมเด็จพระเจ้าขุนรามณรงค์ประชุมพงศาวดารภาคที่ 33 บุรพภาคพระธรรมเทศนาเฉลิมพระเกียรติพระบาทสมเด็จฯ พระนั่งเกล้าเจ้าอยู่หัว. พระนคร : หอพระสมุดวชิรญาณ, 2465, หน้า 30 หรือ พระเจ้าขุนเณรรามณรงค์ เป็นพระเชษฐาของพระบาทสมเด็จพระพุทธยอดฟ้าจุฬาโลกมหาราช

สมเด็จพระเจ้าขุนรามณรงค์เป็นพระโอรสองค์ใหญ่ในสมเด็จพระปฐมบรมมหาชนก กับพระอัครชายา (หยก หรือ ดาวเรือง) ไม่ปรากฏพระนามเดิมธำรงศักดิ์ อายุวัฒนะ. ราชสกุลจักรีวงศ์และราชสกุลสมเด็จพระเจ้าตากสินมหาราช (ภาคต้น). ธนบุรี : สำนักพิมพ์อโยธยา, ม.ม.ป., หน้า 20 ปรากฏราชทินนามก่อนการมรณกรรมที่ ขุนรามณรงค์ และสิ้นพระชนม์ตั้งแต่ยังไม่สิ้นกรุงศรีอยุธยา นิธิ เอียวศรีวงศ์ได้ทำการตรวจสอบไม่พบราชทินนามดังกล่าวในทำเนียบ พบชื่อที่ใกล้เคียงคือ ขุนรามรณฤทธิ์ ข้าราชการล้อมพระราชวัง หรืออาสาวิเศษซ้าย และขุนรามโยธี ปลัดกรมทวนทองขวา และยังให้ข้อสังเกตว่าราชทินนามที่ขึ้นต้นว่า "ราม" เป็นราชทินนามของชาวมอญจำนวนมาก นิธิ เอียวศรีวงศ์. การเมืองไทยสมัยพระเจ้ากรุงธนบุรี. พิมพ์ครั้งที่ 8. กรุงเทพฯ : มติชน, 2548, หน้า 407 

พระองค์มีพระธิดาเพียงพระองค์เดียวคือกรมขุนรามินทรสุดา หรือ "เจ้าครอกชี" ซึ่งถูกกวาดต้อนไปเป็นเชลยเมื่อครั้งกรุงศรีอยุธยาแตก และได้ผนวชเป็นแม่ชีอยู่ทวาย เป็นเวลา 25 ปี ก่อนนิวัตกลับสยามในเวลาต่อมาองค์ บรรจุน. สยามหลากเผ่าหลายพันธุ์. กรุงเทพฯ : มติชน, 2553, หน้า 189-190

 พงศาวลี